OMMAVIY OFERTA
MARKETING AKSIYASINI O‘TKAZISH UCHUN
«HONOR X9d + SOVG‘A»
Mazkur hujjat O‘zbekiston Respublikasi Fuqarolik kodeksining 367 va 369-moddalariga muvofiq rasmiy taklif (ommaviy oferta) bo‘lib, “TEXNOMART” mas’uliyati cheklangan jamiyati (keyingi o‘rinlarda – Tashkilotchi) tomonidan tashkil etiladigan “ HONOR X9d + SOVG‘A” marketing aksiyasida (keyingi o‘rinlarda – Aksiya) ishtirok etish shartlarini belgilaydi.
1. Umumiy qoidalar
1.1. Aksiya xaridorlar talabini rag‘batlantirish va Mijozlarning sodiqligini oshirish maqsadida o‘tkazilmoqda.
1.2. Ushbu Oferta nomuayyan shaxslar doirasiga qaratilgan bo‘lib, quyida bayon etilgan shartlar asosida Aksiyada ishtirok etish to‘g‘risidagi rasmiy taklifni o‘z ichiga oladi.
1.3. Aksiya tashkilotchisi - "TEXNOMART" mas’uliyati cheklangan jamiyati (bundan keyin - Tashkilotchi).
1.4. Tashkilotchi istalgan paytda https://texnomart.uz/rasmiy veb-saytida (bundan keyin rasmiy veb-sayt) tegishli ma’lumotlarni e’lon qilish orqali ushbu Oferta shartlariga bir tomonlama tarzda o‘zgartirishlar kiritishga haqlidir.
1.5. Aksiya o‘tkazish muddati — Tashkilotchi tomonidan belgilanib, uning rasmiy manbalarida e’lon qilingan Aksiya boshlanish sanasidan e’tiboran 1 (bir) taqvim oyi yoki aksiya mahsuloti va (yoki) sovg‘alar jamg‘armasi tugaguniga qadar davom etadi, bunda qaysi holat avvalroq yuz berishi inobatga olinadi.
1.6. Ishtirokchining mazkur Ofertada ko‘rsatilgan shartlarni bajarishi uning Aksiya shartlariga to‘liq va so‘zsiz roziligini bildiradi.
2. Aksiya ishtirokchilari
2.1. Aksiyada (keyingi o‘rinlarda – “Ishtirokchilar”) O‘zbekiston Respublikasi fuqarolari, shuningdek, O‘zbekiston Respublikasi hududida doimiy yashovchi xorijiy fuqarolar va fuqaroligi bo‘lmagan shaxslar bo‘lgan, voyaga yetgan (o‘n sakkiz yoshga to‘lgan), muomalaga layoqatli jismoniy shaxslar ishtirok etishi mumkin. Tashkilotchi xodimlari Aksiyada ishtirok eta olmaydi.
2.2. Aksiyada ishtirok etish uchun oldindan ro‘yxatdan o‘tish yoki identifikatsiya talab etilmaydi.
2.3. Tashkilotchi xodimlari Aksiyada ishtirok etish huquqiga ega emas.
3. Aksiyada ishtirok etish shartlari
3.1. Aksiya davrida Tashkilotchining savdo shoxobchalarida yoki rasmiy savdo kanallari orqali Honor X9d smartfonini xarid qilgan har bir xaridorga Neoline WowCam Wi-Fi videoregistratori sovg‘a qilinadi.
3.2. Sovg‘a faqatgina Tashkilotchida mavjud bo‘lgan muddatli to‘lov dasturlari orqali Honor X9d smartfoni 24 (yigirma to‘rt) oyga bo‘lib to‘lash sharti bilan xarid qilinganidagina taqdim etiladi.
3.3. Honor X9d smartfoni naqd pulga, muddatli to‘lovni rasmiylashtirmagan holda bank kartasi orqali yoki 24 oydan farqli boshqa muddatli to‘lovga xarid qilinganda sovg‘a berilmaydi. 
3.4. Bir xaridor ushbu Aksiya doirasida faqat bitta sovg‘alar to‘plamini olishi mumkin.
3.5. Mazkur Aksiya doirasida bitta xaridor deganda shaxsni tasdiqlovchi hujjat, telefon raqami yoxud Tashkilotchi xaridni rasmiylashtirishda foydalanadigan boshqa ma’lumotlar orqali identifikatsiyalangan jismoniy shaxs tushuniladi.
3.6. Agar Tashkilotchi tomonidan boshqacha qoida belgilanmagan bo‘lsa, ushbu aksiya Tashkilotchining boshqa aksiyalari, maxsus takliflari, chegirmalari, bonus dasturlari, promokodlari yoki marketing tadbirlari bilan birga amal qilmaydi.
3.7. Sovg‘a pulga, chegirmaga yoki boshqa mahsulotga almashtirib berilmaydi.
3.8. Sovg‘a Tashkilotchining omborida mahsulot va sovg‘alar zaxirasi mavjud bo‘lgan taqdirdagina beriladi.
3.9. Aksiyada ishtirok etish bilan Ishtirokchi ushbu ommaviy oferta qoidalari bilan tanishganligini tasdiqlaydi hamda ularga va Tashkilotchining https://texnomart.uz/ru/page/publicnaia-oferta/ rasmiy veb-saytida joylashtirilgan ommaviy ofertasiga rozilik bildiradi.
4. Sovrinlarni olish tartibi va cheklovlar
4.1. Sovg‘a xaridorga aksiyadagi mahsulotni xarid qilish bilan bir vaqtda yoxud Tashkilotchi tomonidan belgilangan muddatlarda topshiriladi.
4.2. Sovg‘a olinganligi fakti Tashkilotchining kassa cheklari, yuk-transport hujjatlari yoki boshqa hujjatlari bilan tasdiqlanadi.
4.3. Tashkilotchi mazkur Oferta shartlarini bajarmagan shaxsga sovg‘a taqdim etishdan bosh tortishga haqli.
5. Qaytarish va almashtirish
5.1. Kafolat muddati belgilangan maishiy maqsadlarga mo‘ljallangan texnik jihatdan murakkab tovarlarga nisbatan tovarlarni qaytarish to‘g‘risidagi talab tatbiq etiladi. Bunda aksiya bo‘yicha berilgan tovarning tovar ko‘rinishi va iste’mol xususiyatlari saqlangan bo‘lishi kerak. Aksiya bo‘yicha bepul topshirilgan tovarni qaytarish rad etilgan yoki tovar ko‘rinishida qaytarish imkoni bo‘lmagan taqdirda, Ishtirokchi aksiya bo‘yicha topshirilgan tovarni qaytarishni uning to‘liq chakana qiymati kompensatsiyasi bilan almashtirishi shart. Ishtirokchi aksiya bo‘yicha bepul berilgan tovarni qaytarishni rad etganda, shuningdek uning to‘liq chakana qiymatini kompensatsiya qilishni rad etganda, Tashkilotchi tegishli sifatga ega bo‘lmagan tovarni qaytarmaslikka haqli. Agar mahsulotni xarid qilishda Ishtirokchiga Sovg‘a taqdim etilgan va u boshqa mahsulotni sotib olish uchun ishlatilgan bo‘lsa, aksiya tovarini qaytarishga faqat Sovg‘adan foydalangan holda sotib olingan tovarni bir vaqtning o‘zida qaytarish orqali yo‘l qo‘yiladi. Bunday tovarni qaytarish imkoni bo‘lmagan taqdirda, Ishtirokchi uning qiymatini qoplashi shart.
5.2. Sifati talabga javob bermaydigan tovar to‘g‘risidagi masalalar Tashkilotchining ommaviy Oferta doirasida hal etiladi.
6. Yakuniy qoidalar
6.1. Tashkilotchi aksiyaning obyektivligi, halolligi, xolisligi va tarafkashlikdan holi bo‘lishini ta'minlaydi.
6.2. Aksiya qoidalari to‘g‘risida xabardor qilish ushbu Ofertaning 1.4-bandida ko‘rsatilgan Tashkilotchining ommaviy resurslarida ma’lumot va mazkur Ofertani joylashtirish yo‘li bilan amalga oshiriladi.
6.3. Ishtirokchilar Aksiyani o‘tkazish shartlari, sovg‘alarning mavjudligi, ularni topshirish tartibi va boshqa tafsilotlar haqidagi qo‘shimcha ma’lumotlarga Tashkilotchining bevosita savdo nuqtalarida aniqlik kiritishlari mumkin.
6.4. Aksiya o‘tkazish shartlari aksiyaning butun davri mobaynida Tashkilotchi tomonidan o‘zgartirilishi va (yoki) to‘ldirilishi mumkin. O‘zgartirish va (yoki) qo‘shimchalar Tashkilotchi tomonidan tasdiqlangan hamda uning Internet tarmog‘idagi ommaviy resurslarida e’lon qilingan taqdirdagina amalga oshiriladi. Agar ushbu Ofertaga kiritilayotgan o‘zgartirishlar/qo‘shimchalarda boshqacha tartib maxsus belgilanmagan bo‘lsa, bunday tuzatishlar e’lon qilingan paytdan e’tiboran kuchga kiradi.
6.5. Tashkilotchi internet-provayderlar, aloqa operatorlari faoliyati, shuningdek, pochta, kuryerlik yoki boshqa xizmatlarning xatolari oqibatida pochta va elektron jo‘natmalar kelmagan, kechikib kelgan, yo‘qolgan yoki shikastlangan hollarda javobgarlikni o‘z zimmasiga olmaydi.
6.6. Tashkilotchi ushbu Aksiya doirasida sotib olingan tovarni qabul qilingandan so‘ng undan keyingi foydalanish va Ishtirokchining taqdim etilgan tovardan har qanday sababga ko‘ra foydalana olmasligi uchun javobgarlikni o‘z zimmasiga olmaydi. Tovarning sifati va unga kafolatli xizmat ko‘rsatish (agar bu nazarda tutilgan bo‘lsa) uchun javobgarlik to‘liqligicha uning ishlab chiqaruvchisiga yuklatiladi.
6.7. Tashkilotchi O‘zbekiston Respublikasining amaldagi qonunchiligi va ushbu Oferta qoidalarini inobatga olgan holda, o‘z ixtiyoriga ko‘ra barcha ishtirok etish arizalarini haqiqiy emas deb topishi mumkin. Shuningdek, Aksiyada ishtirok etish hujjatlarini soxtalashtirgan yoki soxtalashtirishdan foyda olgan, ushbu Ofertaga zid ravishda harakat qilgan, ushbu Aksiya bilan bog‘liq bo‘lishi mumkin bo‘lgan boshqa shaxslarni bezovta qilish, haqoratlash, tahdid qilish yoki xavotirga solish maqsadida noto‘g‘ri xatti-harakatlar qilgan, hamda O‘zbekiston Respublikasining amaldagi qonunchiligi talablarini buzgan har qanday shaxsga ushbu Aksiyada keyingi ishtirokini taqiqlashi mumkin.
6.8. Tashkilotchi Aksiyada firibgarlikning oldini olish uchun istalgan vaqtda qo‘shimcha texnik cheklovlar kiritish huquqini o‘zida saqlab qoladi. Har qanday Ishtirokchi tomonidan vijdonsiz xatti-harakatlarga urinish aniqlansa, uning buyrug‘i bekor qilinadi va Ishtirokchining o‘zi Aksiyada keyingi ishtirok etishdan to‘xtatiladi.
6.9. Tashkilotchi Tashkilotchida mavjud bo‘lgan texnik imkoniyatlar asosida hamda  O‘zbekiston Respublikasining amaldagi qonunchiligi va ushbu oferta qoidalarini hisobga olgan holda aksiyada ishtirok etishning halolligini mustaqil ravishda baholaydi.
6.10. Tashkilotchi tabiiy ofatlar, yong‘in, suv toshqini, har qanday xarakterdagi harbiy harakatlar, blokadalar, pandemiya bilan bog‘liq karantin choralari, Aksiya hududida amaldagi qonunchilikdagi jiddiy o‘zgarishlar kabi fors-major holatlar yuzaga kelganda javobgar emas, O‘zbekiston Respublikasining amaldagi qonunchiligida belgilangan tartibda Tashkilotchiga bog‘liq bo‘lmagan holatlar.
6.11. Ushbu ofertada nazarda tutilmagan munosabatlar O‘zbekiston Respublikasining amaldagi qonunchiligiga muvofiq tartibga solinadi.
6.12. Tomonlarning javobgarlik choralari, shuningdek nizolarni hal qilish tartibi O‘zbekiston Respublikasining amaldagi qonunchiligi talablariga muvofiq belgilanadi.
6.13. Ushbu ofertaning amal qilish muddati Aksiya o‘tkazilish davri tugaguniga va u bilan bog‘liq barcha majburiyatlar bajarilguniga qadar davom etadi
6.14. Ushbu Oferta cheklanmagan shaxslar doirasiga mo‘ljallangan. Aksiyada ishtirok etish ushbu taklifga rozilik bildirishingizni anglatadi.

